Analiza Impactului de Reglementare

a proiectului Hotărârii Guvernului cu privire la modificarea Hotărârii de Guvern nr. 610/2023 cu privire la aprobarea Cerințelor de calitate pentru pește și produsele din pește

|  |  |
| --- | --- |
| Titlul analizei impactului  (poate conține titlul propunerii de act normativ) | Proiectul Hotărârii Guvernului cu privire la modificarea Hotărârii de Guvern nr. 610/2023 cu privire la aprobarea Cerințelor de calitate pentru pește și produsele din pește |
| Data: |  |
| Autoritatea administrației publice (autor): | Ministerul Agriculturii și Industriei Alimentare |
| Subdiviziunea: | Direcția industria alimentară |
| Persoana responsabilă și informația de contact: | Maria Oglinda, consultant superior  Tel. 022-204-540, e-mail: [maria.oglinda@maia.gov.md](mailto:maria.oglinda@maia.gov.md) |
| Componentele analizei impactului de reglementare | |
| 1. Definirea problemei | |
| 1. **Determinați clar și concis problema și/sau problemele care urmează să fie soluționate.** 2. Nivel scăzut de protecție a consumatorului; 3. Risc de aplicare abuzivă a cadrului normativ. | |
| 1. **Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate.**   Produsele pescărești și de acvacultură sigure și calitative reprezintă un aspect esențial al pieței interne care contribuie substanțial la sănătatea și bunăstarea consumatorilor, precum și la interesele lor sociale și economice.  Autoritățile responsabile de controlul calității și siguranței alimentare trebuie să gestioneze riscurile privind calitatea și siguranța alimentară pe întreg lanțul alimentar. Toți operatorii implicați în lanțul alimentar – de la producere, import, la comerțul cu amănuntul trebuie să asigure respectarea măsurilor care identifică, evaluează și verifică pericolele semnificative pentru calitatea și siguranța alimentelor de la producția primară până la consumul final, astfel, modificările propuse exclud posibilitatea prezenței unor produse cu un conținut îndoielnic care afectează sănătatea consumatorului, cât și interpretarea prevederilor desuete din Hotărârea de Guvern 203/2009 cu privire la aprobarea Reglementării tehnice „Crustacee, moluște și alte nevertebrate acvatice” prin prisma modificărilor recente din legislație privind siguranța alimentară.  Peștele, crustaceele, moluștele și alte nevertebrate acvatice disponibile pe piața internă provin din două surse: importuri și producere autohtonă prin activități de pescuit sau crescătorii naționale de acvacultură. Produsele de acvacultură importate sunt supuse, anterior comercializării, unor măsuri de prelucrare primară, cum ar fi eviscerarea sau înlăturarea totală a masei necomestibile. Astfel, peștele, crustaceele, moluștele și alte nevertebrate acvatice importate sunt distribuite pe piață în următoarele forme: refrigerate sau congelate, semipreparate, preparate (marinate, uscate, sărate sau afumate), semiconserve, conserve.  Analizând factorii care indică necesitatea dezvoltării sectorului de Acvacultură și ținând cont că sectorul de producere a produselor pescărești și de acvacultură, fiind sectorul producției alimentare cu o dezvoltare rapidă, în medie cu 6-8% anual, necesitatea completării Cerințelor de calitate pentru produsele pescărești și de acvacultură este o acțiune importantă atât pentru sectorul de producere și procesare a produselor pescărești și de acvacultură cât și pentru consumatori. Ca urmare este necesar să se întreprindă măsuri pentru ca încrederea consumatorilor și cea a partenerilor comerciali să fie asigurată printr-o dezvoltare deschisă și transparență a legislației în domeniul calității produselor pescărești și de acvacultură și prin măsurile luate de autoritățile publice pentru informarea populației în cazurile în care există motive rezonabile să se suspecteze că un produs prezintă un risc pentru sănătatea lor.  Totodată, aproximativ 2/3 din consumul produse pescărești și de acvacultură din Republica Moldova este importat, care constituie în mare parte resurse maritime și în perioada ultimilor 10 ani au crescut cantitățile de pește importate de aproximativ 2 ori, iar consumul înregistrând un progres de la 0,5 kg/pers./an până la 4,6 kg/pers./an. La fel în anii 2020-2023 se evidențiază o creștere a cantității de import a produselor de acvacultură (crustacee, moluște și alte nevertebrate acvatice) atât refrigerate sau congelate cât și conservate ca urmare a creșterii cererii pe piață de aceste produse.  Conform datelor prezentate de Biroul Național de Statistică (BNS), importul de moluște, crustacee și alte nevertebrate acvatice sunt expuse în tabelul nr.1 precum și în figura 1.  **Tabelul nr.1** *Importul pentru crustacee, moluște și alte nevertebrate acvatice*   |  |  |  |  |  | | --- | --- | --- | --- | --- | | Denumirea produselor | Anul 2020 | Anul 2021 | Anul 2022 | Anul 2023 | | Import, tone | Import, tone | Import, tone | Import, tone | | Crustacee, atât decorticate, cât și nedecorticate, vii, proaspete, refrigerate, congelate, uscate, sărate sau în saramură; crustacee afumate, atât decorticate, cât și nedecorticate, atât fierte, cât și nefierte înainte sau în timpul afumării; crustacee nedecorticate, fierte în apă sau în aburi, chiar refrigerate, congelate, uscate, sărate sau în saramură; făină, pudră și aglomerate sub formă de pelete de crustacee, adecvate pentru consumul uman. | 421, 1 | 578,5 | 747,2 | 1141,9 | | Moluște, separate sau nu de cochilie, vii, proaspete, refrigerate, congelate, uscate, sărate sau în saramură; moluște afumate, separate sau nu de cochilie, atât fierte, cât și nefierte înainte sau în timpul afumării; făină, pudră și aglomerate sub forma de pelete de moluște, adecvate pentru consumul uman. | 256,3 | 289,48 | 408,2 | 369,6 | | Crustacee, moluște și alte nevertebrate acvatice, preparate sau conservate | 116,9 | 145,9 | 139,9 | 120,9 |   **Figura 1.** *Importul pentru crustacee, moluște și alte nevertebrate acvatice*  Analizând Figura 1, concluzionăm următoarele:   * pentru crustacee, atât decorticate, cât și nedecorticate, vii, proaspete, refrigerate, congelate, uscate, sărate sau în saramură; atât fierte cât și nefierte înainte sau în timpul afumării, fierte în aburi sau în apă, cantitatea importată s-a mărit de 1,7 ori, iar principalele țări exportatoare sunt Ecuador, India, Estonia, Romania, Bangladesh; * pentru moluște, separate sau nu de cochilie, vii, proaspete, refrigerate, congelate, uscate, sărate sau în saramură, atât fierte cât și nefierte înainte sau în timpul afumării, cantitatea importată a crescut cu 59,2% din 2020 până la 2022 și s-a micșorat cu 9,5%, iar principalele țări exportatoare sunt China, Chile, Italia, Spania, Franța, Estonia; * pentru crustacee, moluște și alte nevertebrate acvatice, preparate sau conservate importul a crescut cu 24,8% din 2020 până în 2021 și s-a micșorat cu 17,1% din 2021 până în 2023, iar principalele țări exportatoare sunt Federația Rusă, China, Belarus, Chile, Vietnam, Spania.   Trasabilitatea, siguranța și calitatea produselor alimentare, protecția intereselor consumatorilor, reprezintă preocupări din ce în ce mai actuale pentru autoritățile statului, asociațiile de producători și procesatori.  Ținând cont că în Moldova nu există piețe specializate pentru comercializarea produselor pescărești și de acvacultură, comercializarea fiind asigurată în orașe și raioane, unde sunt organizate secții specializate în cadrul piețelor agricole, cât și în cadrul magazinelor sau secțiilor din cadru magazinelor care comercializează pește și fructe de mare („Ocean Fish”, „Telemar”, „METRO”, „Atlantis”) atât peștele produs în țară dar și produse piscicole din import, acest fapt creează sectorului de producere și procesare presiuni concurențiale crescânde pe plan intern.  Concurența neloială se manifestă prin importul de produse pescărești și de acvacultură de o calitate mai joasă cu un preț de asemenea mai mic, în comparație cu produsele autohtone care au o calitate, cât și preț, mai mare. Consumatorii, în mare parte, pun accentul pe preț și de aceea aleg să cumpere produsele cu un preț mai accesibil, astfel, apare riscul prezenței pe piață a produselor pescărești și de acvacultură nesigure care pun în pericol sănătatea consumatorilor și care poate duce la apariția intoxicațiilor alimentare și diferitor boli de ordin alimentar.  Autoritățile responsabile de controlul și supravegherea calității și siguranței alimentare trebuie să gestioneze riscurile privind siguranța alimentară, pe întregul lanț alimentar. Toți operatorii cei implicați în lanțul alimentar – de la producere la comerțul cu amănuntul trebuie să asigure respectarea măsurilor care identifică, evaluează și controlează pericolele semnificative pentru calitatea și siguranța alimentelor de la producția primară până la consumul final.  În scopul informării corecte a consumatorului, precum și în vederea asigurării monitorizării etichetării produselor pescărești Agenția Națională pentru Siguranța Alimentelor a desfășurat în perioada 07.09.2023 - 29.09.2023 un program de prelevare a 60 de probe de pește și produse pescărești congelate din rețelele de comerț. Implementarea Programului a stabilit că doar 33% din cele 60 de probe prelevate au fost conforme cu criteriile de referință pentru indicarea informației corecte pe etichetă.  În cele 40 de probe neconforme prelevate s-a constat:  • Marcarea necorespunzătoare a produsului - lipsa informației despre procentul de glazurare - 21 de cazuri  • Necorespunderea volumului lichidului obținut la decongelare cu procentul de glazură declarat pe ambalaj – 39 de cazuri.  Din cele 60 de probe prelevate 48 % se referă la fileul de pește congelat, 42% la fructe de mare congelate iar 10% reprezintă pește întreg sau eviscerat congelat. Astfel s-a constat că din totalul de probe prelevate de fructe de mare ponderea celor neconforme a constituit 88%, în cazul fileului de pește 76%, iar în cazul peștelui doar 17%, respectiv cele mai multe neconformități s-au depistat la comercializarea fructelor de mare congelate și fileului de pește congelat.  Libera circulație a produselor pescărești și de acvacultură, sigure și calitative reprezintă un aspect esențial al pieței interne care contribuie substanțial la sănătatea și bunăstarea cetățenilor, precum și la interesele lor sociale și economice. | |
| 1. **Expuneți clar cauzele care au dus la apariția problemei.**   În anul 2023 a fost aprobată Hotărârea Guvernului 610/2023 cu privire la aprobarea Cerințelor de calitate pentru pește și produsele din pește. În procesul de revizuire și actualizare a cadrului normativ, în vederea executării pct. 9 din capitolul 13. *Pescuit* a Planului național de acțiuni pentru aderarea Republicii Moldova la Uniunea Europeană pe anii 2024-2027, aprobat prin Hotărârea Guvernului nr. 829/2023, precum și pentru a evita dublarea unor prevederi și încărcarea cadrului normativ s-a decis operarea modificărilor respective la Hotărârea de Guvern 610/2023, prin includerea Cerințelor de calitate pentru crustacee, moluște și alte nevertebrate acvatice, prevăzute în Reglementarea Tehnică „Crustacee, moluște și alte nevertebrate acvatice”, aprobată prin Hotărârea de Guvern 203/2009.  În acest context a fost convocată ședință de lucru cu reprezentanții mediului de afaceri, autorităților de control și a laboratoarelor, care au salutat intenția de a modifica HG 610/2023 și pe lângă propunerile de a include cerințele pentru moluște, crustacee și alte nevertebrate acvatice au solicitat și completarea cu cerințe pentru unele conserve de pește (ton, sardina, pălămidă).  Cauzele care au dus la apariția problemei sunt:   1. Etichetarea neconformă a produselor; 2. Risc înalt pentru sănătatea consumatorilor; 3. Existența unor neconformități în cadrul legislativ; 4. Risc de aplicare abuzivă a cadrului normativ. | |
| 1. **Descrieți cum a evoluat problema și cum va evolua fără o intervenție (HG 610 si modificări adăugând celelalte produse)**   Până la semnarea Acordului de Asociere, produsele alimentare erau plasate pe piață în conformitate cu Legea 235/2011 privind activitățile de acreditare și de evaluare a conformității și a Legii 420/2006 privind activitatea de reglementare tehnică. În conformitate cu actele normative menționate, la plasarea pe piață, produsele trebuiau să fie însoțite de Declarația de conformitate emisă de către producător, care se baza pe rezultatele evaluării conformității.  În anul 2016, prin modificarea Legilor 420/2006 și a Legii 235/2011, produsele alimentare au fost excluse din domeniul reglementat. Astfel producătorul având o libertate mai mare privind produsele, procedeele și metodele lor de producție, dar și o responsabilitate privind respectare obligatorie a prevederilor ce țin de igiena produselor, siguranța, ambalarea și etichetarea acestora etc. Drept urmare a fost inițiat procesul de modificare a Hotărârii de Guvern 203/2009 cu privire la aprobarea Reglementării tehnice „Crustacee, moluște și alte nevertebrate acvatice” în vederea aducerii în concordanță cu cadrul normativ actual.  În procesul de screening au fost identificate doua Regulamente Europene, și anume Regulamentul (CEE) nr. 1536/92 privind stabilirea normelor comune de comercializare pentru conservele de ton și de pălămidă și Regulamentul (CEE) nr. 2136/89 privind stabilirea unor standarde comune de comercializare pentru conservele de sardină, care în contextul obținerii statutului de țară candidată la UE avem obligativitatea de a transpune actele menționate.  La moment este în vigoare Hotărârea de Guvern 610/2023 cu privire la aprobarea Cerințelor de calitate pentru pește și produsele din pește, dar s-a decis să se completeze cu cerințe de calitate cu privire la crustacee, moluște și alte nevertebrate acvatice, iar ca urmare Hotărârea de Guvern 203/2009 cu privire la aprobarea Reglementării tehnice „Crustacee, moluște și alte nevertebrate acvatice” va fi abrogată.  Ținând cont despre faptul ca produsele de acvacultură cuprind atât produsele pescărești cât și crustaceele, moluștele, și alte nevertebrate acvatice, s-a decis transpunerea acestora într-un singur act normativ. Acest fapt va avea un impact pozitiv asupra agenților economici deoarece va fi un act normativ complet unde se v-or regăsi cerințe de calitate și de comercializare pentru produsele de acvacultură.  Totodată, Hotărârea de Guvern în cauză se armonizează cu Regulamentul (CEE) nr. 2136/89 privind stabilirea unor standarde comune de comercializare pentru conservele de sardine și Regulamentul (CEE) nr. 1536/92 privind stabilirea normelor comune de comercializare pentru conservele de ton și de pălămidă.  Mai mult, dat fiind statutul de țară candidată la UE, obținut de către Republica Moldova în iunie 2022, revizuirea și racordarea cadrului normativ național la cadrul comunitar reprezintă un rezident, pe care Guvernul urmărește să-l realizeze în termeni cât mai proximi.  Fără o intervenție în direcția elaborării și aprobării prezentei hotărâri va duce la plasarea pe piață a produselor pescărești și de acvacultură necalitative și neconforme legislației naționale în vigoare, dar și punerea în pericol a sănătății consumatorilor.  În cazul în care nu va fi întreprinsă nici o acțiune, poate surveni una din următoarele situații:  - nu va fi posibilă asigurarea protecției sănătății umane și a intereselor consumatorului privind calitatea produselor pescărești și de acvacultură plasate pe piață;  - nu va fi realizată prevenirea, eliminarea sau reducerea până la nivelurile admisibile a riscurilor pentru sănătatea umană.  Posibile dezavantaje:  - punerea în pericol a sănătății publice;  - diminuarea competivităţii produselor;  -autoritățile de control vor întâmpină dificultăți în activitatea de supraveghere și control asupra unităților de producere și procesare a produselor pescărești și de acvacultură, lăsând loc de interpretare a cadrului normativ, având în vederedistorsionările existente în legislația națională. | |
| 1. **Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului**   Actele normative actuale aplicabile pentru aprobarea cerințelor de calitate, sunt următoarele:  Prin Legea 373/2023 privind modificarea unor acte normative (privind facilitarea activității în domeniul alimentar) au fost operate modificări la următoarele legi aplicabile domeniului de acvacultură:  ***Legea nr. 306/2018*** *privind siguranța alimentelor,* care, în materie de produse alimentare, stabilește principiile generale de reglementare a domeniului produselor alimentare și al hranei pentru animale și a siguranței acestora, precum și oferă posibilitatea pentru producătorii din domeniul alimentar de a primi/oferi garanții de siguranță pentru produsele alimentare în raporturile bilaterale de comerț atât pe plan național cât și pentru cei din străinătate, în baza unor mecanisme de echivalență reciprocă. Astfel, conform prevederilor aprobate prin Legea 373/2023 privind modificarea unor acte normative, au fost operate mai multe modificări la Legea 306/2018 printre care aceasta a fost completată cu art. 131 alineatul (4) Controlul siguranței produselor alimentare se efectuează în conformitate cu planurile de autocontrol, elaborate de operatorii din domeniul alimentar, iar alineatul prevede că (5) Fiecare lot de produse alimentare introdus pe piață este însoțit de un certificat de calitate eliberat de operatorul din domeniul alimentar, conform modelului stabilit în anexa nr. 1. Certificatul de calitate poate fi eliberat pe suport de hârtie sau, la solicitare, expediat în format electronic.  ***Legea nr. 296/2017*** *privind cerințele generale de igienă a produselor alimentare,* prezenta Lege stabilește cerințele generale de igienă a produselor alimentare pentru operatorii din businessul alimentar, ținându-se cont de următoarele reglementări:  a)asigurarea siguranței produselor alimentare pe tot lanțul alimentar;  b)implementarea generală a procedurilor bazate pe principiile analizei pericolelor și stabilirii punctelor critice de control (Hazard Analysis and Critical Control Points, în continuare - HACCP), împreună cu aplicarea bunelor practici de igienă.  În Hotărârea Guvernului nr. 610/2023 cu privire la aprobarea Cerințelor de calitate pentru pește și produsele din pește nu se regăsesc cerințe de calitate pentru conservele de sardine, ton și pălămidă; homari, creveți și calmari congelați; carnea de crab conservată și creveți conservați respectiv se vor prelua prevederi atât din Regulamentele UE menționate la pct. 1 lit. d) cât și din următoarele codexuri:   * CODEX STAN 95-1981 (adoptat în 1981, revizuit în: 1995, 2004, 2017, modificat în: 2011, 2013, 2014) privind homarii congelați rapid; * CODEX STAN 90-1981 (adoptat în 1981, revizuit în 1995, modificat în 2011, 2013, 2016, 2018) privind carnea de crab conservată; * CODEX STAN 92-1981 (adoptat în 1981, revizuit în 1995, 2017, modificat în: 2011, 2013, 2014), privind creveții congelați rapid; * CODEX STAN 37-1991 (adoptat în 1991, revizuit în 1995, modificat în 2011, 2013, 2016, 2018) privind creveții conservați; * CODEX STAN 191-1995 privind calmarii congelați rapid. | |
| 2. Stabilirea obiectivelor | |
| 1. **Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist).**   Obiectivul de bază a intervenției este de a asigura conformitatea, calitatea sporită și siguranța produselor pescărești și de acvacultură asupra sănătății consumatorului, astfel în cât să fie diminuat orice risc sau impact a acestora.  Prezentul proiect implică următoarele obiective:   1. plasarea pe piață a produselor pescărești și de acvacultură calitative și sigure; 2. protecția consumatorului. | |
| 3. Identificarea opțiunilor | |
| **a) Expuneți succint opțiunea „a nu face nimic”, care presupune lipsa de intervenție.**  Opțiunile propuse sunt următoarele:  - Opțiunea I – „A nu face nimic”, a lăsa lucrurile așa cum sunt;  Fără o intervenție în direcția elaborării și aprobării prezentei hotărâri va duce la plasarea pe piață a produselor pescărești și de acvacultură necalitative și neconforme legislației naționale în vigoare, dar și punerea în pericol a sănătății consumatorilor. | |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate** | |
| *Opțiunea II „Aprobarea modificărilor propuse la Cerințele de calitate pentru pește și produsele din pește, aprobată prin Hotărârea Guvernului nr.610/2023”.*  Prezentul proiect are drept scop asigurarea siguranței și calității produselor pescărești şi de acvacultură și garantarea consumatorilor cu produse sigure, prin responsabilizarea operatorilor din domeniul alimentar, cât și perfecționarea cadrului normativ național pe sectorul producerii și procesării produselor pescărești și de acvacultură.  Proiectul propus prevede cerințe clare pentru operatorul din domeniu alimentar, lărgirea sortimentului, informarea corectă a consumatorului, lupta cu falsificarea produselor alimentare.  Proiectul prevede norme legislative clare care permite Agenției Naționale pentru Siguranța Alimentelor dreptul de a efectua monitorizarea proceselor descrise permanent referitor la prelucrarea, ambalarea și depozitarea produselor pescărești și de acvacultură.  Astfel, prevederile proiectului de modificare a Cerințelor de calitate pentru pește și produsele din pește prevăd următoarele completări:   1. În titlul și textul hotărârii și Cerințelor de calitate, precum și în anexele acestora, textul „pentru pește și produsele din pește” la orice formă gramaticală, se substituie cu textul „pentru produsele pescărești și de acvacultură”, la forma gramaticală corespunzătoare. 2. La Cerințe de Calitate, în clauza de armonizare:  * la liniuța 1 după textul „din 23 aprilie 2020”, se completează cu textul „Regulamentul (CEE) nr. 2136/89 al Consiliului din 21 iunie 1989 privind stabilirea unor standarde comune de comercializare pentru conservele de sardine și conservele de produse de tipul sardine, CELEX: 01989R2136-20081231, publicat în Jurnalul Oficial al Uniunii Europene L 212, din 22 iulie 1989, așa cum a fost modificat ultima oară prin Regulamentul (CE) nr. 1345/2008 al comisiei din 23 decembrie 2008; Regulamentul (CEE) nr. 1536/92 al Consiliului din 09 iunie 1992 privind stabilirea normelor comune de comercializare pentru conservele de ton și de pălămidă, CELEX: 31992R1536, publicat în Jurnalul Oficial al Uniunii Europene L163, din 17 iunie 1992; * la liniuța 2 după textul „ pentru uleiurile de pește”, se completează cu textul CODEX STAN 95-1981, Rev.3-2017 privind homarii congelați rapid; CODEX STAN 90-1981, Rev. 1-1995 privind carnea de crab conservată; CODEX STAN 92-1981, Rev. 2-2017 privind creveții congelați rapid; CODEX STAN 37-1991, Rev. 1-1995 privind creveții conservați; CODEX STAN 191-1995 privind calmarii congelați rapid.  1. pct. 2 se completează cu următorul cu următoarele grupe de produse de la pozițiile tarifare: 0306 – crustacee, atât decorticate, cât și nedecorticate, vii, proaspete, refrigerate, congelate, uscate, sărate sau în saramură; crustacee afumate, atât decorticate, cât și nedecorticate, atât fierte cât și nefierte înainte sau în timpul afumării; crustacee nedecorticate, fierte în apă sau în aburi, chiar refrigerate, congelate, uscate, sărate sau în saramură; 0307 – moluște, separate sau nu de cochilie, vii, proaspete, refrigerate, congelate, uscate, sărate sau în saramură; moluște afumate, separate sau nu de cochilie, atât fierte, cât și nefierte înainte sau în timpul afumării; 1605 – crustacee, moluște și alte nevertebrate acvatice, preparate sau conservate, din Nomenclatura combinată a mărfurilor, aprobată prin Legea nr. 172/2014, cu modificările ulterioare, care sunt destinate consumului uman, provenite atât din producția autohtonă, cât și de import. 2. pct. 3 se completează la sbpct 2) cu următorul cuprins: „produselor pescărești și de acvacultură imitate”. 3. pct. 4 se completează cu sbpct. 31) și 32) cu următorul cuprins:   „31*) produse pescărești și de acvacultură preambalate* – înseamnă produse pescărești și de acvacultură care sunt „produse alimentare preambalate” conform art. 2 din Legea nr. 279/2017 privind informarea consumatorului cu privire la produsele alimentare; 32) *conserve de sardine* – înseamnă produse preparate din pește aparținând speciei Sardina pilchardus; 33) *conservele de ton și pălămidă*: a) *întregi* – masa musculară este tranșată transversal și se prezintă sub forma unei tranșe întregi, formate dintr-o singură bucată sau reconstituite prin asamblare compactă a uneia sau mai multor porțiuni de carne, prezenta firimiturilor este tolerată până la 18% din greutatea cantității de pește, cu toate acestea, atunci când masa musculară este pusă crudă în cutie, prezența firmiturilor este interzisă, dacă este necesar, pot fi adăugate totuși fragmente de carne, pentru a completa umplerea recipientului; b) *bucăți* – fragmente de carne a căror structură musculară inițială este conservată și a căror dimensiune în sensul celei mai mici direcții nu trebuie să fie mai mică de 1,2 centimetri, prezența firimiturilor este tolerată până la 30% din greutatea cantității de pește; c) *fileuri* – fâșii musculare longitudinale prelevate din masa musculară paralel cu coloana vertebrală, fâșii musculare provenind din peretele abdominal, în acest caz fileurile pot fi denumite și ”fileuri abdominale”; d) *firimituri* – fragmente de carne a căror structură musculară inițială este conservată și ale căror dimensiuni sunt eterogene; e) *sfărâmături* – particule de carne de dimensiuni uniforme, care nu constituie o pastă.”   1. în capitolul IV textul „peștele viu și refrigerat” se substituie cu textul „produsele pescărești și de acvacultură vii și refrigerate”, se completează cu cerințe de calitate pentru acestea. 2. în capitolul V textul „peștele și produsele din pește congelate” se substituie cu textul „produsele pescărești și de acvacultură congelate”, se completează cu cerințe de calitate pentru acestea. 3. titlul capitolul VII se expune în următoarea redacție „Cerințe aplicabile pentru conservele din produsele pescărești și de acvacultură”, respectiv completarea capitolului cu cerințe de calitate pentru conservele din pește de tip sardină, ton și pălămidă, conservelor de creveți; 4. completarea Hotărârii de Guvern cu capitolul XI „Cerințe de comercializare pentru crustacee, moluște și alte nevertebrate acvatice; 5. completarea cu Anexa nr. 4 „Denumirile și identificarea zonelor geografice”   Prevederile care urmează a fi completate în proiect vor avea un impact pozitiv asupra consumatorului și a producătorului. Stabilirea cerințelor de calitate clare vor ajuta producătorul să se conformeze acestora iar organele de control – respectarea cerințelor, totodată consumatorul v-a beneficia o gama mai largă de produse calitative. | |
| **c) Expuneți opțiunile alternative analizate sau explicați motivul de ce acestea nu au fost luate în considerare** | |
| În contextul celor menționate, se constată că opțiuni alternative nu au fost identificate. Respectiv, alte modalități de soluționare a problemei definite și descrise mai sus nu sunt relevate. | |
| 4. Analiza impacturilor opțiunilor | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate. | |
| **Opțiunea I - *A nu face nimic*;**  **Costuri:**  Costurile în lipsa intervenției propuse nu s-au identificat.  **Beneficii:**  Beneficii în lipsa intervenției propuse nu s-au identificat.  **Efecte negative:**  1. Existența unor neconformități în cadrul legislativ național;  2. Punerea în pericol a sănătății consumatorilor;  3. Informarea neconformă a consumatorilor;  4. Riscul plasării pe piață a unor produse contrafăcute și imposibilitatea verificării calității acestora.  **Riscuri:**  - Apariția pericolului privind calitatea produselor pescărești și de acvacultură;  - Neconformarea operatorilor din domeniul alimentar la cerințele impuse de actul aprobat;  - Tratarea incorectă a unor prevederi din legislația națională;  **Impactul:**  - Cadrul normativ de reglementare în sectorul de producere și procesare a produselor pescărești și de acvacultură incomplet;  - Produse pescărești și de acvacultură necalitative pentru consumul uman;  - Produse alimentare care nu corespund cerințelor de calitate;.  **Efecte pozitive** – ale stării actuale nu au fost identificate. | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea. | |
| Opțiunea II „Aprobarea modificărilor propuse la Hotărârea de Guvern cu privire la aprobarea Cerințelor de calitate pentru pește și produsele din pește, aprobată prin Hotărârea de Guvern nr. 610/2023”  Cerințele de calitate pentru produsele din pește și de acvacultură stabilesc cerințe esențiale de calitate, ambalare, etichetare, transportare, pentru produsele pescărești și de acvacultură provenite atât din producția autohtonă, cât şi din import.  Posibile avantaje:  Responsabilizarea agenților economici cu activitate în domeniul alimentar pentru calitatea preparatelor și produselor pescărești și de acvacultură cu referință la informarea consumatorilor.  Cadrul legislativ național îmbunătățit prin stabilirea cerințelor de calitate pentru produsele pescărești și de acvacultură, asigurarea plasării pe piață a unor preparate și produse din pește calitative și protecția sănătății consumatorului.  Beneficii:  1.Cadru legislativ coerent, asigurarea unui înalt nivel de protecție a consumatorului;  2.Responsabilizarea operatorilor din domeniul alimentar.  3. Asigurarea armonizării cadrului legislativ național cu prevederile legislației UE;  4. Promovarea și plasarea pe piață a produselor pescărești și de acvacultură calitative;  6. Excluderea pericolului de aplicare a practicilor incorecte din partea operatorilor din  domeniul alimentar precum și excluderea pericolului de interpretare a cadrului normativ;  7. Creșterea competitivității produselor pescărești și de acvacultură pe piața internă dar și externă și excluderea concurenței neloiale și constrângerilor impuse agenților economici.  Riscuri:  Nu s-au identificat riscuri în vederea aprobării proiectului respectiv.Costuri de conformare:  Costurile aferente intervenției statului în domeniul vizat presupun cheltuielile legate de elaborarea și publicarea proiectului de hotărâre.  Cheltuieli suplimentare pot interveni pentru agenții economici care urmează să se conformeze cerințelor respective, dar aceste prevederi și așa trebuie respectate.  Impacturile identificate  Efectele aprobării proiectului vor fi benefice în contextul executării politicilor statului de a avea un cadru legal eficient pentru o evidență a trasabilității produselor pescărești și de acvacultură pe tot lanțul tehnologic, ceea ce va asigura și o protecție a consumatorului, și totodată de a nu crea bariere în activitatea legală a agenților economici.  Intervenția propusă are impact pozitiv asupra sănătății publice și asupra competitivității afacerilor, a activităților întreprinderilor din domeniul alimentar.  Astfel, se menționează faptul că o dată cu aprobarea prezentului proiect pe întreg lanțul, începând de la producere și procesare, transportare pentru comercializare se va asigura siguranța și conformitatea acesteia. | |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea.** | |
| Nu s-au identificat alte opțiuni alternative. | |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | |
| Riscuri care pot duce la eșecul intervenției nu s-au identificat. Gradul de conformare a prevederilor stabilite prin proiectul prenotat va fi unul optim, deoarece acestea vin să garanteze siguranța și calitatea produselor pescărești și de acvacultură plasate pe piață conform practicilor UE. | |
| **d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi** | |
| Operatorii din domeniul alimentar sunt responsabili de furnizarea produselor alimentare și pentru a se asigura că produsele alimentare furnizate de ei sunt sigure, astfel, ei ar trebui să aibă responsabilitatea legală principală pentru siguranța produselor alimentare. Deși acest principiu există în componente ale legislației alimentare, în alte componente el fie nu este explicit, fie responsabilitatea este asumată de autoritățile competente prin activitățile de control pe care le efectuează. Aceste neconcordanțe pot distorsiona concurența dintre operatorii economici implicați în activități în domeniul produselor alimentare care aplică principii/abordări individuale.  Produsele pescărești și de acvacultură sunt în mare parte de import, acestea deja vin însoțite de certificate sanitar veterinare și rapoarte de încercări în baza cărora la plasarea pe piață importatorul eliberează certificat de calitate fără costuri suplimentare dacă produsele nu au avut careva tratamente suplimentare.  În cazul în care produsul a fost supus unor tratamente suplimentare, operatorii din domeniul alimentar, în conformitate cu prevederile din art. 131 din Legea 306/2018 sunt obligați să elibereze certificat de calitate în urma rapoartelor de încercări eliberate de laboratoarele acreditate.  Toate cheltuielile care rezultă din controalele oficiale efectuate în caz de neconformitate, inclusiv prelevarea probelor, investigațiilor de laborator conform planului de autocontrol, expertiza, depozitarea, transportul, utilizarea condiționată sau nimicirea produselor alimentare și a materialelor care vin în contact cu produsele alimentare aplicabile sunt suportate de către operatorul din domeniul alimentar care le deține.  În urma discuțiilor cu agenții economici, aceștia au menționat ca produsele finite sunt însoțite de certificat de calitate care se completează de inginerul-tehnolog în baza analizelor de laborator efectuate conform planului de autocontrol. Totodată, părțile interesate comunică despre faptul că la moment certificatul de calitate nu generează costuri suplimentare întrucât ei se conformau acestei proceduri și înainte de modificare a actului normativ.  Un raport de încercări de laborator conform planului de autocontrol poate varia de la un produs la altul fiind influențat de periodicitate, volumul lotului, tipul de analiză, etc. Lunar prețul acestui raport poate să fie în intervalul de 3500-5000 lei. | |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** | |
| În vederea asigurării unui nivel ridicat de protecție a sănătății consumatorilor şi garantarea dreptului acestora la produse sigure, se va opta pentru aprobarea proiectului Hotărârii de Guvern privind modificarea Hotărârii de Guvern nr. 610/2023 cu privire la aprobarea Cerințelor de calitate pentru pește și produsele din pește**.** Opțiunea propusă va influența pozitiv atât asupra mediului de afaceri din domeniul producerii și procesării peștelui, cât și asupra societății prin protejarea sănătății consumatorilor și asigurarea acestora cu produse sigure și de calitate înaltă, precum și aplicarea corectă a prevederilor cadrului normativ. | |
| **5. Implementarea și monitorizarea** | |
| **a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare** | |
| Implementarea proiectului de Hotărâre cu privire la modificarea Cerințelor de calitate pentru pește și produsele din pește, aprobată prin Hotărârea Guvernului nr. 610/2023, va fi inițiată odată cu intrarea în vigoare a acestuia, având acțiune directă asupra tuturor celor care comercializează produse pescărești și de acvacultură, precum sunt menționate în textul Cerințelor de Calitate și care sunt obligați să respecte cerințele impuse de actul normativ respectiv.  Implementarea proiectului de hotărâre a Guvernului va fi asigurată de Agenția Națională pentru Siguranța Alimentelor, în conformitate cu funcțiile stabilite conform domeniilor de activitate prevăzute în pct. 6 și 7 din Regulamentul privind organizarea și funcționarea Agenției Naționale pentru Siguranța Alimentelor, aprobat prin Hotărârea Guvernului nr. 14/2023. Totodată, domeniile de competență ale Agenției Naționale pentru Siguranța Alimentelor sunt prevăzute la art.24 din Legea nr. 306/2018 privind siguranța alimentelor precum și la art.10 alin. (1) din Legea nr.50/2013 cu privire la controalele oficiale pentru verificarea conformității cu legislația privind hrana pentru animale și produsele alimentare și cu normele de sănătate și de bunăstare a animalelor.  Pentru implementarea proiectului respectiv nu sunt necesare resurse financiare suplimentare, nici reforme instituționale în sectorul agricol. Astfel, prin operarea modificărilor promovate prin proiectul dat, modalitatea de comercializare a produselor pescărești și de acvacultură în Republica Moldova nu este afectată.  Urmare aprobării proiectului propus va fi abrogată Hotărârea Guvernului nr. 203/2009 cu privire la aprobarea Reglementării tehnice „Crustacee, moluște și alte nevertebrate acvatice”. | |
| **b) Indicați clar indicatorii de performanță în baza cărora se va efectua monitorizarea** | |
| Monitorizarea se va efectua de către Agenția Națională pentru Siguranța Alimentelor, autoritatea cu funcție de control în domeniul dat, în baza următorilor indicatori de performanță:  1. Numărul cazurilor de neconformități la producerea și comercializarea produselor pescărești și de acvacultură;  2. Rezultatele analizelor de laborator a produselor alimentare;  3. Numărul pețiților înaintate de către consumatori;  4. Numărul de întreprinderi noi înregistrate în domeniul acvaculturii. | |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea** | |
| Impactul pozitiv se va resimți odată cu punerea în aplicare a prevederilor proiectului și efectuarea controalelor de către inspectorii ANSA. | |
| **6. Consultarea** | |
| **a) Identificați principalele părți (grupuri) interesate în intervenția propusă** | |
| Principalele părți interesate în intervenția dată, sunt:  - producătorii și asociația acestora ;  - comercianții;  - consumatorii;  - autoritățile publice interesate, care au obligația de a elabora și a pune în aplicare politicile de susținere ale agenților economici cu activitate în domeniile respective. | |
| **b) Explicați succint cum (prin ce metode) s-a asigurat consultarea adecvată a părților** | |
| Întru respectarea articolului 9 al Legii nr.239/2008 privind transparența în procesul decizional Anunțul de inițiere a elaborării proiectului dat a fost plasat pe pagina Ministerului Agriculturii și Industriei Alimentare la compartimentul Transparență decizională la rubrica Anunțuri de inițiere a elaborării deciziilor și pe pagina <https://particip.gov.md/ro/document/stages/anunt-privind-initierea-elaborarii-proiectului-hotararii-guvernului-privind-modificarea-hotararii-guvernului-nr6102023-cu-privire-la-aprobarea-cerintelor-de-calitate-pentru-peste-si-produsele-din-peste/11873> , în data de 19.01.2024.  Suplimentar, la data de 30 ianuarie 2024, a fost organizată o ședință de lucru cu părțile interesate, privind inițierea elaborării proiectului de modificare a Hotărârii Guvernului nr. 610/2023, unde au fost înaintate și discutate propunerile de modificare a Cerințelor de calitate, care ulterior vor fi incluse în proiect.  Analiza impactului de reglementare, proiectul de hotărâre și Nota informativă la fel au fost plasate pentru consultări publice la portalul particip.gov.md și pe pagina web Ministerului https://particip.gov.md/ro/document/stages/ministerul-agriculturii-si-industriei-alimentare-prezinta-pentru-consultari-analiza-impactului-de-reglementare-a-proiectului-de-hotarare-de-guvern-de-modificare-a-hotararii-guvernului-nr-6102023-cu-privire-la-aprobarea-cerintelor-de-calitate-pentru-peste-si-produsele-din-peste-si-de-abrogare-a-hotararii-guvernului-nr-2032009-cu-privire-la-aprobarea-reglementarii-tehnice-crustacee-moluste-si-alte-nevertebrate-acvatice/12087  Totodată,, Analiza Impactului de Reglementare însoțită de proiectul propriu-zis au fost transmise prin e-mail către autoritățile și instituțiile interesate. | |
| **c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)** | |
| În cadrul ședinței din data de 30 ianuarie 2024, s-a decis ca instituțiile statului și reprezentanții mediului de afaceri, să vină cu propuneri pentru actul care urmează a fi elaborat. Cu o reacție de răspuns, propuneri de modificare asupra proiectului de modificare a prezentei Hotărâri, au intervenit: Agenția Națională pentru Sănătate Publică, Slavena Lux SRL, Centrul Republican de Diagnostic Veterinar, OC „Conservstandard”.  Obiecții și propuneri, în urma consultărilor publice asupra Analizei Impactului de Reglementare nu au fost înaintate. Drept confirmare, a fost recepționat prin e-mail, din partea Agenției Naționale pentru Sănătate Publică, răspunsul cu nr. 01-13/1-1129 din data de 13.03.2024, prin care se comunică lipsa obiecțiilor și propunerilor la modificarea sau completarea Analizei impactului de reglementare efectuată asupra proiectului menționat. Totodată Agenția Națională pentru Siguranța Alimentelor prin scrisoarea nr. 09-1157 din 13.03.2024 a prezentat unele obiecții la proiect dar nu și la Analiza Impactului de Reglementare. | |

|  |  |  |  |
| --- | --- | --- | --- |
| **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | |
| costurile desfășurării afacerilor | 0 |  |  |
| povara administrativă | 0 |  |  |
| fluxurile comerciale și investiționale | 0 |  |  |
| competitivitatea afacerilor | 1 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 1 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 1 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 1 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** | | | |
| gradul de ocupare a forței de muncă | 1 |  |  |
| nivelul de salarizare | 1 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 1 |  |  |
| nivelul sărăciei | 1 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** | | | |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | |